銅鑼灣全新鬼屋主題餐廳 係人氣餐廳Mamaday既分店黎㗎 餐廳為暗黑大宅場境 相當有氣氛 你唔係驚呀嘛？  鬼混番薯條紫菜味 香脆既番薯條 加上紫菜調味碎碎 口感外脆肉軟 入口先咸後甜  威靈頓白吞拿魚 肉嫩多汁嘅白吞拿魚鮮味無比 外層用薑蔥包住 外層再包上酥皮 酥皮既油香同吞拿魚嘅鮮味非常之夾  山楂玫瑰薑茶️ 山楂味好重，帶酸味 帶著淡淡嘅玫瑰花香 薑茶都幾暖胃㗎 飲落好舒服  桂花柑橘蘋果冰沙 非常清新嘅沙冰 又唔會太甜 桂花同蘋果香味好夾  餐廳環境大而舒適 ‍️店員亦都好多 食完飯仲可以過隔離玩鬼屋 大膽嘅你快啲嚟試下啦